**ELŐTERJESZTÉS KÍSÉRŐ LAP**

**E-szám: 13/2018.**

# Tárgy: Döntés a *„Nagykovácsi, Rákóczi utca, mint települési gyűjtőút felújítása”* tárgyában indított tárgyalásos közbeszerzési eljárás eredményéről

**Előterjesztő neve:** Kiszelné Mohos Katalin polgármester

**Előadó neve**: dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2018. január 19.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. január 19.**

**polgármester**

**Tisztelt Képviselő-testület!**

Nagykovácsi Nagyközség Önkormányzat Képviselő-testülete a 2017. szeptember 21-i ülésén, a közbeszerzési terv módosításával döntött a ***„Nagykovácsi, Rákóczi utca, mint települési gyűjtőút felújítása”*** tárgyú közbeszerzési eljárás megindításáról. A közbeszerzési eljárás egy alkalommal már lefolytatásra került, de az eljárás eredménytelen lett.

A beruházás jelentős része a Nemzetgazdasági Minisztérium által kiírt, „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest Megye területén” elnevezésű pályázaton elnyert támogatásból valósulna meg.

A beruházás keretében lehetőség nyílik a Rákóczi utca teljes hosszában történő burkolat-felújítására, szegélyépítésre, járdajavításra, a csapadékvíz elvezetésére szolgáló létesítmények felújítására, korszerűsítésére, az út tartozékainak és a forgalomtechnikai létesítményeknek a felújítására, korszerűsítésére (korlátok, oszlopok, jelzőtáblák, útburkolati jelek), az úthoz kapcsolódó közterület rendezésére. A szakértő által megvizsgált gyűjtőút a 0+080 és a 0+157 kilométer szelvény kivételével mindenhol új burkolatot kap, a jelzett szakaszon pedig marást követően a régi burkolat megerősítése valósul meg.

A beruházás kivitelezőjének kiválasztása érdekében a közbeszerzésekről szóló 2015. évi CXLIII tv. (a továbbiakban: Kbt.) 115.§ -a szerinti közbeszerzési eljárás került lefolytatásra, a hirdetmény nélküli tárgyalásos nemzeti eljárásrendben irányadó szabályainak 115.§-ban foglalt eltérésekkel történő alkalmazásával.

A kivitelezés becsült értéke: **nettó 127.946.350,-Ft**

Az ajánlattételi határidő lejártáig, az ajánlattételre felkért 5 db cég közül, 2 Ajánlattevő nyújtott be ajánlatot határidőben.1 Ajánlattevő ajánlata elkésett.

Az INRECO Kft. ajánlata hiánypótlásra szorult, melyet határidőben teljesített.

Az **benyújtott ajánlatok** bírálati szempont szerinti főbb tartalmi adatai a következők:

1. **számú ajánlat**

|  |  |
| --- | --- |
| Ajánlattevő neve  | **Tunel Kft. Útkorona Kft.** **közös ajánlattevők** |
| Ajánlattevő székhelye | 1164 Budapest, Csókakő u. 35.2072 Zsámbék, Jóvilág u. 50. |
| Ajánlati ár (nettó, Ft) | 148.900.462,-HUF |
| Előteljesítés mértéke (nap, max 15 nap) | 15 nap |
| Késedelmi kötbér napi mértéke(min.0,1%/nap-max.2%/nap) | 2% |

1. **számú ajánlat**

|  |  |
| --- | --- |
| Ajánlattevő neve  | **INRECO Kft.** |
| Ajánlattevő székhelye | 2040 Budaörs, Hrsz. 10310 |
| Ajánlati ár (nettó, Ft) | 163.197.796,-HUF |
| Előteljesítés mértéke (nap, max 15 nap) | 15 nap |
| Késedelmi kötbér napi mértéke(min.0,1%/nap-max.2%/nap) | 2% |

**A tárgyalás lezárultát követő végleges ajánlatok** bírálati szempont szerinti főbb tartalmi adatai a következők:

1. **számú ajánlat**

|  |  |
| --- | --- |
| Ajánlattevő neve  | **Tunel Kft. Útkorona Kft.** **közös ajánlattevők** |
| Ajánlattevő székhelye | 1164 Budapest, Csókakő u. 35.2072 Zsámbék, Jóvilág u. 50. |
| Ajánlati ár (nettó, Ft) | **127.899.350,-HUF** |
| Előteljesítés mértéke (nap, max 15 nap) | 15 nap |
| Késedelmi kötbér napi mértéke(min.0,1%/nap-max.2%/nap) | 2% |

1. **számú ajánlat**

|  |  |
| --- | --- |
| Ajánlattevő neve  | **INRECO Kft.** |
| Ajánlattevő székhelye | 2040 Budaörs, Hrsz. 10310 |
| Ajánlati ár (nettó, Ft) | **163.197.796,-HUF** |
| Előteljesítés mértéke (nap, max 15 nap) | 15 nap |
| Késedelmi kötbér napi mértéke(min.0,1%/nap-max.2%/nap) | 2% |

Ajánlatkérő a Kbt. 27.§ (4) bekezdésében foglaltak szerint Bírálóbizottságot hozott létre, amely döntési javaslat megtételével segíti a döntéshozó döntését.

A Bírálóbizottság tagjai, a felelős akkreditált közbeszerzési szaktanácsadó mellékelt döntéselőkészítő javaslata alapján, az ajánlatok bírálata és értékelése alapján, **megállapítják** a Tunel Kft., Útkorona Kft. közös ajánlattevők és az INRECO Kft., ajánlattevő ajánlatainak **érvényességét.**

A Bírálóbizottság **javasolja** a legjobb ár-érték arányú érvényes ajánlatot tevő Tunel Kft., Útkorona Kft. közös ajánlattevőknek az eljárás nyerteseként történő kihirdetését.

A Bírálóbizottság **javasolja,** hogy a Képviselő-testület a közbeszerzési eljárást nyilvánítsa eredményesnek.

A Képviselő-testületnek nyílt ülésen, egyszerű többséggel, név szerinti szavazással, kell meghoznia a döntését.

**Melléklet:** A felelős akkreditált közbeszerzési szaktanácsadó dr. Sándor Ügyvédi Iroda döntés-előkészítő anyaga.

Nagykovácsi, 2018. január 19.

 Kiszelné Mohos Katalin

polgármester

**HATÁROZATI JAVASLAT**

# Tárgy: Döntés a *„Nagykovácsi, Rákóczi utca, mint települési gyűjtőút felújítása”* tárgyában indított tárgyalásos közbeszerzési eljárás eredményéről

Nagykovácsi Nagyközség Önkormányzatának Képviselő-testülete úgy dönt, hogy:

1. a Közbeszerzési Bírálóbizottság javaslata szerint **a Tunel Kft., Útkorona Kft. közös ajánlattevők és az INRECO Kft.** ajánlattevő ajánlatát **érvényesnek nyilvánítja;**
2. a Közbeszerzési Bírálóbizottság javaslata szerint a legjobb ár-érték arányú **Tunel Kft., Útkorona Kft. közös ajánlattevőket** az eljárás **nyerteseként** hirdeti ki;
3. a ***„Nagykovácsi, Rákóczi utca, mint települési gyűjtőút felújítása”*** tárgyban megindított közbeszerzési eljárást **eredményesnek nyilvánítja.**

Felhatalmazza a Polgármestert a nyertes ajánlattevővel a szerződés megkötésére.

**Határidő**: azonnal;

**Felelős:** Polgármester, Jegyző